**Sabiedrības iebildumi un priekšlikumi par**

**Ministru kabineta noteikumu projektu "Grozījumi Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība""**

|  |  |  |  |  |
| --- | --- | --- | --- | --- |
| **Nr. p. k.** | **Iebilduma/priekšlikuma iesniedzējs** | **Iesniegtā iebilduma/**  **priekšlikuma būtība** | **Ņemts vērā/**  **nav ņemts vērā** | **Pamatojums, ja iebildums/priekšlikums**  **nav ņemts vērā** |
| 1. | AS "Latvijas valsts meži" | "atbilstoši plānotajam Grozījumu projektam, AS "Latvijas valsts meži" ikmēneša maksājums palielinātos aptuveni 27 reizes, sasniedzot aptuveni 60 000 EUR gadā. Šāds izmaksu pieaugums AS "Latvijas valsts meži" ir ļoti būtisks un šķiet nesamērīgs pret saņemtā pakalpojuma saturu.  Nepieciešamība mainīt samaksu ir pamatota ar ģeotelpisko datu izmantošanas gadījumu kopējo skaita pieaugumu, tāpēc anotācijā un tai pievienotajos dokumentos būtu jāiekļauj informācija par ģeotelpisko datu izmantošanas gadījumu skaitu griezumā pa atsevišķiem pakalpojumiem pēdējos gados, kas ļautu labāk izprast izmaiņu nepieciešamību un apjomu.  Anotācijā Dienests min, ka ģeotelpisko datu izmantošanas gadījumu kopējais skaita pieaugums rada būtisku noslodzi uz Dienesta infrastruktūru. Mūsuprāt, anotācijā būtu jāapraksta sekas, ko rada šī noslodze un nepieciešamie pasākumi šo seku novēršanai, kā arī izmaksu pieaugums, kas saistīts ar papildu noslodzi. Ir minēts, ka ieņēmumu palielinājums par šiem pakalpojumiem tiek prognozēts 1333 EUR, kas ir salīdzinoši neliels un rada bažas, ka tas visdrīzāk nevarētu risināt būtiskas noslodzes problēmas Dienesta infrastruktūrai.  Tāpat arī būtu nepieciešams tehniski viennozīmīgi skaidrot kas līdz šim ir uzskatīts un turpmāk tiks uzskatīts par pieprasījumu, kas tiek uzskaitīts, lai noteiktu maksu par pakalpojumu. Būtu tehniski precīzi jāapraksta, kādi pieprasījumi un kādā veidā tiks uzskaitīti, lai noteiktu kāda maksa ir piemērojama un neradītu pārpratumus klientu pusē.  Papildus būtu vēlams norādīt informāciju par to, kā pēc cenrāža izmaiņu ieviešanas tiks tehniski nodrošināta klientu informēšana par aktuālo pieprasījumu skaitu, lai klienti spētu kontrolēt izmaksu veidošanos un nepieciešamības gadījumā ierobežot pakalpju izmantošanu savās informācijas sistēmās. Lai nodrošinātu vienādu pieprasījuma uzskaiti Dienesta un klientu pusē, būs jāizstrādā risinājumi pieprasījumu skaita monitoringam, kas ļautu mainīt līgumu nosacījumus par savstarpējiem norēķiniem starp dažādu ģeotelpisko risinājumu izstrādātājiem un to autorizētiem izmantotājiem. Atbilstoši pašreiz plānotajai pieejai, klientiem nebūs iespējas pārliecināties par veikto pieprasījumu skaitu, tāpēc būtu jāmeklē korektas metodes un tehniskie risinājumi kā to nodrošināt.  Līdzīgu pakalpojumu abonēšanas cenrāžos, kuros maksa tiek noteikta pēc veikto pieprasījumu skaita, ierasti tiek noteikta maksimālā maksa, kas piemērojama par pakalpojuma izmantošanu, tātad par pieprasījumu skaitu, kuru sasniedzot vairs netiek paaugstināta maksa par tā izmantošanu. Šāda pieeja ļauj klientiem kontrolēt izmaksas, paredzot maksimālās plānotās izmaksas dažādu pakalpojumu abonēšanai un risinātu vairākas augstāk minētās problēmas, kuras izraisītu neierobežota maksas palielināšana. Piemēram, būtu nosakāms, ka maksimālais pieprasījumu skaits ir 1 000 000 pieprasījumu mēnesī. Sasniedzot šādu pieprasījumu skaitu, vairs netiktu palielināta maksa par pakalpojuma izmantošanu par nākamajiem 25 000 pieprasījumu.  Aicinām arī šajā Grozījumu projektā izskatīt šādu pieeju pakalpojuma maksas noteikšanai, tādā veidā ne tikai ļaujot klientiem plānot izmaksas pakalpojumu abonēšanai, bet arī ļaujot attīstīt esošus un veidot jaunus informācijas tehnoloģiju risinājumus, tai pat laikā nodrošinot Dienesta izdevumu segšanu.  Ņemot vērā minēto, AS "Latvijas valsts meži" neatbalsta Grozījumu projektu daļā par Dienesta maksas pakalpojumu maiņu. Lūdzam izskatīt iespējas uzlabot Grozījumu projektu. Esam gatavi sadarboties un aicinām uz konstruktīvu diskusiju Grozījumu projekta apspriešanā." | **Daļēji ņemts vērā**  1. Papildināta anotācija ar šādu tekstu: "Dienestam regulāri bija un turpmāk jāveic papildus investīcijas informācijas tehnoloģijās – iekārtās un licencēs, lai varētu nodrošināt Dienesta sniegto elektronisko pakalpojumu nemainīgo veiktspēju un kvalitāti, tas ir minimizēt pakalpojumu nesaņemšanas gadījumu skaitu un nodrošināt nemainīgo un pieņemamu tādu notikumu īpatsvaru."  2. Anotācija papildināta ar šādu tekstu:  "Projekta ietvaros termins "pieprasījums" tiek lietots, lai apzīmētu katru vienu tīmekļa pakalpes izsaukumu, lai pieprasītu ģeotelpiskos datus no Dienesta informācijas sistēmām. Katrs viens tīmekļa pakalpes izsaukums tiek uzskaitīts kā viens pieprasījums." | Aktualizējot kalkulācijas un attiecīgi mainot cenas esošajiem pakalpojumiem Ministru kabineta noteikumu projekta "Grozījumi Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība"" (turpmāk – Projekts) ietvaros, īstenots Likuma par budžetu un finanšu vadību 1. panta otrajā daļā noteiktais, ka iestādei, izstrādājot budžetu (t.sk. nosakot iestādes pamatbudžeta ieņēmumus un tos veidojošās cenas maksas pakalpojumiem), jānodrošina vispārējs ekonomiskais līdzsvars, sedzot izdevumus ar atbilstošiem ieņēmumiem. Dienests, plānojot plānotos ieņēmumus, ievēroja piesardzības principu uz iespējamo pakalpojumu pieprasījuma pieaugumu, un Dienesta ieskatā arī nelielas summas, kā to norāda AS "Latvijas valsts meži", ir svarīgas, lai, ierobežotā finansējuma apstākļos, varētu uzlabot Dienesta sniegto elektronisko pakalpojumu veiktspēju, investējot Dienesta infrastruktūrā, līdz ar ko Dienestam regulāri bija un turpmāk jāveic papildus investīcijas informācijas tehnoloģijās – iekārtās un licencēs, lai varētu nodrošināt Dienesta sniegto elektronisko pakalpojumu nemainīgo veiktspēju un kvalitāti, tas ir minimizēt pakalpojumu nesaņemšanas gadījumu skaitu un nodrošināt nemainīgo un pieņemamu tādu notikumu īpatsvaru.  *Papildināta anotācija ar šādu tekstu: "Dienestam regulāri bija un turpmāk jāveic papildus investīcijas informācijas tehnoloģijās – iekārtās un licencēs, lai varētu nodrošināt Dienesta sniegto elektronisko pakalpojumu nemainīgo veiktspēju un kvalitāti, tas ir minimizēt pakalpojumu nesaņemšanas gadījumu skaitu un nodrošināt nemainīgo un pieņemamu tādu notikumu īpatsvaru*."  Palielinoties ģeotelpisko datu tīmekļa pakalpju noslodzei, Dienestam regulāri jāveic papildus investīcijas informācijas tehnoloģijās – iekārtās un licencēs. Laika posmā no Eiropas Reģionālās attīstības fonda Valsts zemes dienesta ģeotelpisko datu Ģeotelpiskās informācijas sistēmas izveides projekta pabeigšanas 2015. gadā līdz 2020. gadam, Dienests, pieaugot datu izmantošanai, ir veicis būtiskus ieguldījumus Dienesta infrastruktūrā.  Ģeotelpisko datu izmantošanas gadījumu statistika 2018. gadā – 13,3 milj., 2019. gadā 28,01 milj., 2020. gadā 49,1 milj. pieprasījumu gadā, no tiem AS "Latvijas valsts meži" pieprasījumu skaits sastādīja 2018. gadā 40 % no kopējā apjoma, 2019. gadā un 2020. gadā katru gadu 67 % no kopējā visu klientu pieprasījuma skaita gadā. Pēdējā kalendārā gadā – aprīlī, maijā, jūnijā, jūlijā, augustā un decembrī AS "Latvijas valsts meži" pieprasījumu skaits bija lielāks kā 70 % no kopējā visu klientu pieprasījumu skaita. 2021. gada pirmajos mēnešos AS "Latvijas valsts meži" pieprasījumu skaits jau ir 76 % no kopējā visu klientu pieprasījumu skaita. Salīdzinoši valstij stratēģiski būtiskās būvniecības informācijas sistēmas datu pieprasījumu skaits 2021. gada janvārī ir nedaudz mazāks par 1 % no kopējā visu klientu pieprasījumu kopējā skaita.  Dienesta veiktās papildus investīcijas maksas pakalpojumos kopš 2016. gada nav ietvertas šobrīd spēkā esošajos Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība", jo saskaņā ar Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" (turpmāk – MK noteikumi Nr. 333) 8. punktu maksas pakalpojumu izcenojumā nedrīkst ietvert plānotās investīcijas pakalpojumu attīstībā.  Piekrītot AS "Latvijas valsts meži" ierosinājumam, Dienests papildinās Projektu ar skaidrojumu, kas ir "pieprasījums" un kā uzskaita pieprasījumu. *Anotācija papildināta ar šādu tekstu:*  *"Projekta ietvaros termins "pieprasījums" tiek lietots, lai apzīmētu katru vienu tīmekļa pakalpes izsaukumu, lai pieprasītu ģeotelpiskos datus no Dienesta informācijas sistēmām. Katrs viens tīmekļa pakalpes izsaukums tiek uzskaitīts kā viens pieprasījums."*  Atbilstoši jau esošajai kārtībai Dienestā citos maksas pakalpojumos, piemēram, sadarbībā ar normatīvajos aktos sertificētajām personām (zemes mērniekiem), Dienests, izsniedzot ikmēneša apmaksas rēķinu, tajā norāda pakalpojuma nosaukumu, mērvienību un skaitu, kas ir mainīgs atbilstošajā periodā. Dienests šādu kārtība īstenos attiecībā uz Projektā minētajiem datu izsniegšanas pakalpojumiem un klienti pārskatāmi varēs redzēt datu pieprasījuma skaitu, varēs izvērtēt savas aktivitātes iepriekšējā mēnesī un plānot tālākās darbības nākotnē.  Dienests nepiekrīt AS "Latvijas valsts meži" priekšlikumam noteikt konstantu cenu, ja maksimālais pieprasījumu skaits ir 1 000 000 pieprasījumi mēnesī, jo šāda izcenojuma noteikšana ir pretrunā ar MK noteikumiem Nr. 333 un atbilstoši Senāta Administratīvo lietu departamenta 2019. gada 8. marta spriedumam lietā Nr. SKA-487/2019 (A420289816), kā arī spriedumam lietā Nr. SKA-43/2019 (A420467812) un Nr. SKA-126/2019 (A420423812) maksas pakalpojumu izcenojumu izdevumos ir pieļaujams iekļaut izmaksas tiktāl, ciktāl tās radušies sakarā ar konkrētu rīcību un ciktāl tās atbilst faktiskajām izmaksām. No minētā izriet, ka Dienesta maksas pakalpojumu cenā nav iekļaujamas izmaksas par maksimālo pieprasījumu skaitu 1 000 000 pieprasījumi mēnesī un, sasniedzot šādu pieprasījumu skaitu, vairs netiktu palielināta maksa par pakalpojuma izmantošanu par nākamajiem 25 000 pieprasījumu, jo tādas izmaksas neradīsies katram datu servisa lietotājam. |
| 2. | Biedrība "Latvijas atvērto tehnoloģiju asociācija" | LATA iebilst Noteikumu projekta esošajai redakcijai, kas paredz ģeotelpisko datu iegūšanu par maksu. Noteikumu projekts nesniedz objektīvu un izvērtējamu informāciju par izmaksu izmaiņu pamatojumu. LATA norāda, ka IT infrastruktūras serveru noslodzes palielinājumi mūsdienās rada ļoti nebūtisku ietekmi uz infrastruktūras izmaksām, līdz ar to uzskatām, ka nav objektīva pamatojuma šādām Noteikumu projekta izmaiņām.  LATA uzsver, ka Noteikumu projektā nav izvērtēta un skaidrota cenrāža izmaiņu ietekme uz sabiedrību, pakalpojumu saņēmējiem. Valsts zemes dienesta viens no pamatuzdevumiem (Valsts zemes dienesta nolikuma 3.4. punkts, [https://likumi.lv/doc.php?id=](https://likumi.lv/doc.php?id=241861)) ir "datu izplatīšanas sistēmas uzturēšana un dienesta uzturēto datu pieejamības nodrošināšana sabiedrībai tiešsaistes datu pārraides režīmā". LATA norāda, ka šādas izmaiņas cenrādī, radot nesamērīgu izmaksu pieaugumu tiem pakalpojuma saņēmējiem, kuru pakalpojumu izmanto visvairāk, potenciāli radīs situāciju, ka pakalpojuma lietotāju skaits būtiski tiks samazināts un tas radīs negatīvu ietekmi uz datu pieejamību sabiedrībai.  LATA uzsver, ka tieši ģeotelpiskie dati ir prioritāri atverami dati, un aicina Valsts zemes dienestu ievērot Latvijas atvērto datu stratēģijā paustos pamatprincipus, kas rosina publiskajam sektoram neveidot jaunus produktus vai pakalpojumus, tādējādi konkurējot ar privāto sektoru. Līdz ar to LATA aicina Valsts zemes dienesta resursus izmantot atvērto datu publicēšanai, nevis maksas pakalpojumu sagatavošanai.  LATA uzsver, ka 2018. gada 6. februāra Ministru kabineta protokollēmuma *(prot. Nr. 7 30. §)* 2. un 3. punktu mērķis ir nodrošināt, ka Valsts zemes dienests sniegtu Valsts adrešu reģistra un administratīvo robežu datus kā atvērtos datus (https://likumi.lv/ta/id/297019-ministru-kabineta-sedes-protokols). LATA lūdz Valsts zemes dienestu rast iespēju nodrošināt nepieciešamo finansējumu datu atvēršanai, kā tas norādīts 2018. gada 6. februāra protokollēmumā*.* | **Daļēji ņemts vērā**  Papildināta anotācija ar šādu tekstu:  1."(..) Dienestam regulāri bija un turpmāk jāveic papildus investīcijas informācijas tehnoloģijās – iekārtās un licencēs, lai varētu nodrošināt Dienesta sniegto elektronisko pakalpojumu nemainīgo veiktspēju un kvalitāti, tas ir minimizēt pakalpojumu nesaņemšanas gadījumu skaitu un nodrošināt nemainīgo un pieņemamu tādu notikumu īpatsvaru."  2. "Dienests ir veicis pakalpojumu saņēmēju datu izpēti un tās rezultāti liecina, ka, samazinot pakalpojuma cenu un pārejot uz maksas piemērošanu par pieprasījumu skaitu, pakalpojuma pieejamība būs daudz lielāka, būs radīti labvēlīgi nosacījumi plašākam lietotāju lokam, sniedzot iespēju izmantot ģeotelpiskos datus par atbilstošu samaksu, jo arī noteiktais pieprasījumu skaits mēnesī pozitīvi ietekmēs lielāko daļu klientu, kas datus izmanto savām vajadzībām. Šāda pieeja nodrošinātu vienlīdzīgāku un taisnīgāku attieksmi pret datu saņēmējiem, ievērojot principu, ka tie, kas intensīvāk izmanto pakalpojumu, vairāk arī maksā par pakalpojuma izmantošanu." | Aktualizējot kalkulācijas un attiecīgi mainot cenas esošajiem pakalpojumiem, īstenots Likuma par budžetu un finanšu vadību 1. panta otrajā daļā noteiktais, ka iestādei, izstrādājot budžetu (t.sk. nosakot iestādes pamatbudžeta ieņēmumus un tos veidojošās cenas maksas pakalpojumiem) jānodrošina vispārējs ekonomiskais līdzsvars, sedzot izdevumus ar atbilstošiem ieņēmumiem. Dienests, plānojot plānotos ieņēmumus, ievēroja piesardzības principu uz iespējamo pakalpojumu pieprasījuma pieaugumu, un Dienesta ieskatā arī nebūtiskas summas, kā to norāda biedrība "Latvijas atvērto tehnoloģiju asociācija" (turpmāk – LATA), ir svarīgas, lai ierobežota finansējuma apstākļos varētu pakāpeniski uzsākt risināt problēmas Dienesta infrastruktūrā.  Dienesta veiktā analīze liecina, ka, samazinot pakalpojuma cenu un pārejot uz maksas piemērošanu par pieprasījumu skaitu, pakalpojuma pieejamība būs daudz lielāka, būs radīti labvēlīgi nosacījumi plašākam lietotāju lokam, sniedzot iespēju izmantot ģeotelpiskos datus par atbilstošu samaksu, jo arī noteiktais pieprasījumu skaits mēnesī pozitīvi ietekmēs lielāko daļu klientu, kas datus izmanto savām vajadzībām. Šāda pieeja nodrošinātu vienlīdzīgāku un taisnīgāku attieksmi pret datu saņēmējiem, ievērojot principu, ka tie, kas intensīvāk izmanto pakalpojumu, vairāk arī maksā par pakalpojuma izmantošanu.  *Papildināta anotācija ar šādu tekstu:*  *"Dienests ir veicis pakalpojumu saņēmēju datu izpēti un tās rezultāti liecina, ka, samazinot pakalpojuma cenu un pārejot uz maksas piemērošanu par pieprasījumu skaitu, pakalpojuma pieejamība būs daudz lielāka, būs radīti labvēlīgi nosacījumi plašākam lietotāju lokam, sniedzot iespēju izmantot ģeotelpiskos datus par atbilstošu samaksu, jo arī noteiktais pieprasījumu skaits mēnesī pozitīvi ietekmēs lielāko daļu klientu, kas datus izmanto savām vajadzībām. Šāda pieeja nodrošinātu vienlīdzīgāku un taisnīgāku attieksmi pret datu saņēmējiem, ievērojot principu, ka tie, kas intensīvāk izmanto pakalpojumu, vairāk arī maksā par pakalpojuma izmantošanu*."  Ģeotelpisko datu izmantošanas gadījumu statistika 2018. gadā – 13,3 milj., 2019. gadā 28,01 milj., 2020. gadā 49,1 milj. pieprasījumu gadā, no tiem AS "Latvijas valsts meži" pieprasījumu skaits sastādīja 2018. gadā 40 % no kopējā apjoma, 2019. gadā un 2020. gadā katru gadu 67 % no kopējā visu klientu pieprasījuma skaita gadā. Pēdējā kalendārā gadā – aprīlī, maijā, jūnijā, jūlijā, augustā un decembrī AS "Latvijas valsts meži" pieprasījumu skaits bija lielāks kā 70 % no kopējā visu klientu pieprasījumu skaita. 2021. gada pirmajos mēnešos AS "Latvijas valsts meži" pieprasījumu skaits jau ir 76 % no kopējā visu klientu pieprasījumu skaita. Salīdzinoši valstij stratēģiski būtiskās būvniecības informācijas sistēmas datu pieprasījumu skaits 2021. gada janvārī ir nedaudz mazāks par 1 % no kopējā visu klientu pieprasījumu kopējā skaita.  Dienests norāda, ka ģeotelpisko datu atvēršana bez maksas neattiecas uz Projektu. Dienests norāda, ka ar Projektu netiek veidoti jauni pakalpojumi ģeotelpisko datu izsniegšanā, Dienests esošajiem datu izsniegšanas pakalpojumiem maina maksas piemērošanas principus, jo, samazinot pakalpojuma cenu, pakalpojuma pieejamība būs daudz lielāka, būs radīti labvēlīgi nosacījumi plašākam lietotāju lokam, sniedzot iespēju izmantot ģeotelpiskos datus par atbilstošu samaksu, jo arī noteiktais pieprasījumu skaits mēnesī neietekmēs lielāko daļu klientu, kas datus izmanto savām vajadzībām. Projekts paredz, ka atsevišķiem pakalpojumiem tiks samazināta arī cena (līdz šim maksa par pieprasījumu diennaktī bija 23,00 *euro,* Projekts paredz samazināt cenu pakalpojumam līdz 5,70 *euro* par pieslēgumu diennaktī) ar mērķi veicināt pakalpojuma pieejamību plašākam lietotāju lokam). Projekta ietekmē 78 % klientiem ikmēneša izmaksas par datu servisa izmantošanu samazināsies par 50 –75 %.  Valsts adrešu reģistra informācijas sistēmas (turpmāk – VARIS) datu atvēršana nav iespējama esošā Dienesta budžeta ietvaros un Projekta ietvarā, jo datu publicēšana Latvijas Atvērto datu portālā (<https://data.gov.lv>) radīs tiešu un ilgtermiņa ietekmi uz Dienesta budžetu, jo vairs netiks saņemti maksas pakalpojumu ieņēmumi par adrešu datu izsniegšanu, kurus Dienests šobrīd novirza VARIS darbības nodrošināšanai, tai skaitā VARIS datu izsniegšanas servisu uzturēšanai. Dienests vairākkārtīgi ik gadu, kopš 2017. gada, ir lūdzis izskatīt papildu finansējuma piešķiršanu valsts adrešu datu atvēršanai valsts budžeta sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. Taču finansējuma piešķiršana netika atbalstīta. Papildu nepieciešamo finansējumu VARIS darbības nodrošināšanai, tai skaitā VARIS datu publicēšanai bez maksas atvērto datu veidā, Dienests pieprasīs arī turpmāk Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |

Datums 17.02.2021.

Atbildīgā amatpersona ģenerāldirektore Vita Narnicka